טיינצ'י

טיינצ'י (בסינית: ) היא מערכת לוויינים בתחום האינטרנט של הדברים סינית. הלוויינים פועלים במסלול לווייני נמוך ומופעלת על ידי Guodian Gaoke Technology Co., Ltd. הלוויין הראשון שוגר בשנת 2018.

היסטוריה
חברת Guodian Gaoke Technology Ltd הוקמה ב-19 ביוני 2015 על ידי מספר משקיעים פרטיים. המטה ממוקם בבייג'ינג.

ב-17 ביולי 2017, מהנדס מכונות לו צ'יאנג מהאקדמיה הסינית לטכנולוגיית החלל הצטרף לחברה כבעל מניות חדש וקיבל את תפקיד המנהל. חודשיים לאחר מכן, ב-25 בספטמבר 2017, הפך לו צ'יאנג ליו"ר מועצת המנהלים של Guodian Gaoke.

בספטמבר 2017, Guodian Gaoke השיקה רשמית את פרויקט "טיינצ'י". ניסוי טכנולוגיה החל ב-14 בנובמבר 2017 תוך שימוש בלוויין איסוף הנתונים HEAD-1 מבית HEAD Space Technology GmbH ו-Sunchronous. המודול כלל מערכת הפועלת בטווח גלי הדצימטר שאספה נתוני מיקום מספינות, משאיות וכו' ואחסנה אותם. כשהלוויין היה מעל בייג'ינג, הנתונים הועברו למרכז הנתונים. מצד שני, אותות בקרה מלקוחות יכלו להיות משודרים למודול שהעביר אותם למכשירי הקצה שלהם המופצים ברחבי העולם - מה שנקרא מכונה-למכונה או M2M. במהלך הבדיקות נבדקו האינטראקציה בין החומרה והתוכנה בלוויין ובתחנת הקרקע וכן איסוף ושידור נתונים.

התכנון המקורי היה להציב 36 לוויינים ב-6 מסלולים שונים כדי לספק כיסוי מלא של כדור הארץ. לאחר שהבדיקות עם מודול הליבה הצליחו, "טיינצ'י 1" שוגר ב-29 באוקטובר 2018. עד 15 בינואר 2020, חמישה לוויינים נוספים שוגרו בארבעה שיגורים. הלוויינים הם 6U Cubesats בגודל של כ-10 × 20 × 30 ס"מ בעלי משקל של 8 ק"ג. חשמל למערכות הלוויין מסופק על ידי פאנל סולארי ומצברים.

על מנת להשיג קצב רענון נתונים של 30 דקות לכל נקודה בעולם וכדי להיות מסוגל לשרת 10 מיליון מכשירי קצה, הוחלט שמספר הסופי של לוויינים יהיה 38.

בהמשך ממדים של לווייני המערכת הוגדלו ומשקל של כל לוויין גדל ל-50 ק"ג.

"טיינצ'י 19", הלוויין הראשון של שלב ההרחבה השני, לא יוצר עוד על ידי ASES Spaceflight Technology שבסיסה בשנחאי, אלא על ידי מכון המחקר 513, הידוע גם בשם "מכון שאנדונג לאלקטרוניקה בחלל" (山东航天电子技术研究所 של האקדמיה הסינית של טכנולוגיה בחלל או SISET). הוא במשקל 39 ק"ג, קל יותר בכ-10 ק"ג מקודמיו, אך הוא יכול לשרת פי חמישה מכשירים בו-זמנית ויש לו פי שניים קצב העברת הנתונים. זה מביא לצריכת חשמל גדולה יותר, וזו הסיבה שללוויין יש שתי כנפיים קלאסיות מתקפלות של תאים סולאריים, כל אחת עם שני מודולים. בהשוואה לדגמים הקודמים, ההספק החשמלי הזמין הוכפל. בנוסף, ללוויין מערכת הנעת יונים, אשר נוסתה לראשונה על לוויין הניסוי Beihang Kongshi Weixing 1 (北航空事卫星一号), ששוגר ב-6 בנובמבר 2020.

רשימת שיגורים
 תאריך שיגור לוויין אתר שיגור/משגר  משקל, ק"ג 29 באוקטובר 2018 טיינצ'י 1   מרכז שיגור הלוויינים ג'יוצ'ו'אן צ'אנגג'נג 2C 8 17 באוגוסט 2019 טיינצ'י 2   מרכז שיגור הלוויינים ג'יוצ'ו'אן Jielong 8 5 ביוני 2019 טיינצ'י 3   צ'אנגג'נג 11 Jielong 8 7 בדצמבר 2019 טיינצ'י 4A טיינצ'י 4B   מרכז שיגור הלוויינים טאיואן קואיג'ואו 1A 8 15 בינואר 2020 טיינצ'י 5  מרכז שיגור הלוויינים טאיואן צ'אנגג'נג 2C 8 26 בנובמבר 2020 טיינצ'י 6  מרכז שיגור הלוויינים שיצ'אנג צ'אנגג'נג 2C 50 9 בדצמבר 2022 טיינצ'י 7   אסדה ימית Jielong 50 22 בדצמבר 2020 טיינצ'י 8   מרכז שיגור הלוויינים ונצ'אנג צ'אנגג'נג 6 50 27 באפריל 2021 טיינצ'י 9  מרכז שיגור הלוויינים טאיואן צ'אנגג'נג 6 50 25 ביולי 2020 טיינצ'י 10  מרכז שיגור הלוויינים טאיואן צ'אנגג'נג 4B 50 7 בנובמבר 2020 טיינצ'י 11   מרכז שיגור הלוויינים ג'יוצ'ו'אן קרס 1 50 6 במאי 2021 טיינצ'י 12  מרכז שיגור הלוויינים שיצ'אנג צ'אנגג'נג 2C 50 9 בינואר 2023 טיינצ'י 13   אסדה ימית קרס 1 50 18 ביוני 2021 טיינצ'י 14  מרכז שיגור הלוויינים שיצ'אנג צ'אנגג'נג 2C 50 19 ביולי 2021 טיינצ'י 15  מרכז שיגור הלוויינים שיצ'אנג צ'אנגג'נג 2C 50 19 במאי 2021 טיינצ'י 16-טיינצ'י 18, טיינצ'י 20  אסדה ימית קרס 1 50 27 בפברואר 2022 טיינצ'י 19  מרכז שיגור הלוויינים ונצ'אנג צ'אנגג'נג 8 50 5 בספטמבר 2023 טיינצ'י 21-טיינצ'י 24   אסדה ימית קרס 1 50 29 במאי 2024 טיינצ'י 25-טיינצ'י 28   אסדה ימית קרס 1 50 20 בספטמבר 2024 טיינצ'י 29-טיינצ'י 32   מרכז שיגור הלוויינים שיצ'אנג קואיג'ואו 50 19 בדצמבר 2024 טיינצ'י 33-טיינצ'י 36   אסדה ימית קרס 1 50

קישורים חיצוניים
 נתונים על מערכת לוויינים, באתר "NewSpace Index" 
 מידע על שיגורים ולוויינים, באתר "Gunter's Space Page" 

קטגוריה:לוויינים סינים
קטגוריה:מערכי לוויינים